**ELŐTERJESZTÉS**

**Körmend város Önkormányzata Képviselő-testülete 2015. november 26-i ülésére**

**Tárgy:** Körmendi Idősekért Nonprofit Kft. ügyvezetői részére jutalom megállapítása

Tisztelt Képviselő-testület!

A Körmendi Idősekért Nonprofit Kft. az Önkormányzat kizárólagos tulajdonában áll. A Kft. működteti az Unger László Idősek otthonát, mely a megyében –de talán országosan is – egyedi konstrukcióban (adomány révén, a város elkötelezettsége és támogatása mentén) épült meg, és nagyon magas szintű ellátást biztosít az ott élő idős emberek részére.

Az intézmény telített, szabad hely nincs, 30 ember gondozása zajlik az Otthonban. Az igénylés nagy, a megyéből,de az ország más részér is érkeznek megkeresések, igénylések.

Az intézmény stabil működtetése erőfeszítéseket igényel az ügyvezetőktől, hiszen a normatíva nem fedezi a kiadásokat, az jelentős mértékben kiegészítésre szorul.

Kérem a Képviselő-testületet, hogy az ügyvezetők részére jutalmat megállapítani szíveskedjék, elismerve ezzel munkájukat. A jutalom mértékére a határozati javaslatban foglaltak szerint teszek javaslatot.

**HATÁROZATI JAVASLAT**

Körmend város Önkormányzata Képviselő-testülete a Körmendi Idősekért Nonprofit Kft. két ügyvezetőjének az alábbi összegű jutalmat állítja meg az év során végzett munkájuk elismeréseként:

* Dr. Bárány Győző ügyvezető bruttó 350.000 Ft. összegű jutalomban részesül
* Viserálek Sándorné ügyvezető bruttó 250.000 Ft. összegű jutalomban részesül.

Körmend, 2015. november 19.

**Bebes István**

**polgármester**